| Medaljeoversikt |
| --- |
| Konkurrerte for Nederlands flagg |
| Hurtigløp på skøyter: |
| De olympiske ringer Olympiske leker |
| Bronse | Innsbruck 1976 | 1 500 m |
| Bronse | Innsbruck 1976 | 5 000 m |
| Bronse | Innsbruck 1976 | 10 000 m |
| Verdensmesterskap |
| Bronse | Heerenveen 1976 |  Allround  |
| Europamestermesterskap |
| Sølv | Grenoble 1973 |  Allround |
| Bronse |  Eskilstuna 1974 |  Allround |

**Hans van Helden** (født 27. april 1948 i Almkerk) er en fransk tidligere nederlandsk skøyteløper. Han konkurrerte opprinnelig for Nederland, senere for Frankrike etter at han fikk problemer med å få plass på det nederlandske skøytelandslaget.

Til tross for et udiskutabelt talent og utmerket teknikk, lyktes det aldri Hans van Helden å vinne en internasjonal tittel. Han ble nederlandsk allroundmester to ganger (1976 og 1977), og han satte to verdensrekorder; bl.a. var han den første som offisielt slo Ard Schenks rekord på 1 500 m. I VM samme år ble han førstemann til å gå 5 000 m under 7.10 på lavlandsbane.

Van Helden var blant favorittene på flere distanser i OL 1976 i Innsbruck, men måtte nøye seg med tre bronsemedaljer (på 1 500, 5 000 og 10 000 m). I VM samme år sjokkerte han med en 5000 meter ned mot verdensrekorden og ledet etter første dag, men falt ned til bronseplassen etter fire distanser.

I 1980 giftet van Helden seg med den franske skøyteløperen Marie-France Vives, og han fikk fransk statsborgerskap i desember 1981. Han representerte sitt nye hjemland i internasjonale mesterskap til han var 40 år. Så sent som i 1992 deltok han i det franske mesterskapet.

Verdensrekorder
---------------

Van Helden satte to verdensrekorder i løpet av karrieren:

| Distanse | Tid | Dato | Sted |
| --- | --- | --- | --- |
| 5 000 m | 7.07,82 | 30. januar 1976 | Davos |
| 1 500 m | 1.55,61 | 13. mars 1976 | Inzell |

Personlige rekorder
-------------------

For å sette de personlige rekordene i perspektiv, viser den siste kolonnen ('VR') de offisielle verdensrekordene på det tidspunktet van Helden satte sine personlige rekorder.

| Distanse | Tid | Dato | Sted | VR |
| --- | --- | --- | --- | --- |
| 500 m | 39,0  | 5. januar 1986 | Davos | 36,57 |
| 1 000 m | 1.16,32 | 18. februar 1988 | Calgary | 1.12,58 |
| 1 500 m | 1.55,61 | 13. mars 1976 | Inzell | 1.58,7  |
| 3 000 m | 4.08,11 | 8. mars 1984 | Inzell | 4.04,06 |
| 5 000 m | 6.57,69 | 17. februar 1988 | Calgary | 6.43,59 |
| 10 000 m | 14.34,84 | 21. februar 1988 | Calgary | 13.48,51 |

Van Helden var nummer en på Adelskalenderen fra 13. mars 1976 til 25. desember 1976 – totalt 287 dager.

Referanser
----------

1. ↑   SpeedSkatingStats, SpeedSkatingStats skøyteløper ID 1948042701, besøkt 5. mai 2022[Hentet fra Wikidata]
2. ↑   SpeedSkatingNews.info, SpeedSkatingNews.info skøyteløper ID hans-van-helden, besøkt 5. mai 2022[Hentet fra Wikidata]

Eksterne lenker
---------------

* (en) Hans van Helden – Olympedia Rediger på Wikidata

* (en) Hans van Helden – Speedskatingbase.eu Rediger på Wikidata

* (en) Hans van Helden – SpeedSkatingNews.info Rediger på Wikidata

* (en) Hans van Helden – SpeedSkatingStats.com Rediger på Wikidata
* «Hans van Helden» **(engelsk)**. Skateresults.com. Arkivert fra originalen 11. mars 2007. Besøkt 21. desember 2015.

  


|  |  |
| --- | --- |
| Oppslagsverk/autoritetsdata | Prabook **·** VIAF **·** GND
 |